Afrikaans: Taal en taalbeleid het ’n belangrike rol in die transformering van Suid-Afrika gespeel. Die grondwetlike raamwerk het ’n veeltalige taalbeleid daar gestel deur die erkenning van elf amptelike tale. Benewens die vrae oor die ekonomiese lewensvatbaarheid is daar ’n persepsie dat die taalbeleid bloot ’n poging was vir politieke korrektheid. Kwessies in die samelewing en taalwerklikhede in die openbare arena, noodsaak egter dat taaldiens in ’n veeltalige land ’n prominente rol te speel hê. Hierdie artikel skets die realiteit van die tolkdiens binne die konteks van die openbare sektor met spesifieke verwysing na die hoogste staatsinstellings – nasionaal en provinsiaal – as getransformeerde entiteite, maar bied ook ’n kritiese ondersoek van die rolle wat deur taalpraktisyns vervul word.